पकड़ा गया गगनदीप ही कराता था पाकिस्तान बॉर्डर से हथियारों की स्मगलिंग
राष्ट्रीय जांच एजेंसी (NIA) ने प्रतिबंधित संगठन खालिस्तान टाइगर फोर्स (KTF) के आतंकी अर्श सिंह ढल्ला और फिलिपींस आधारित मनप्रीत सिंह पीता के साथी को पकड़ने में सफलता हासिल की है।  NIA Raid Punjab Haryana; Khalistan Tiger Force Arsh Dhalla Manpreet Singh Peeta| Gagandeep Singh Miti|
प्रतिबंधित आतंकी संगठन खालिस्तान टाइगर फोर्स (KTF) के आतंकी अर्श सिंह डल्ला और फिलीपींस में रह रहे मनप्रीत सिंह पीता के एक साथी को नेशनल इन्वेस्टिगेशन एजेंसी (NIA) ने पकड़ने में सफलता हासिल की है। 6 जून को पंजाब और तरनतारन में की गई कार्रवाई के दौरान NIA ने गगनदीप सिंह उर्फ ​​मिती को गिरफ्तार किया। NIA की ओर से आतंकी-तस्कर सिंडिकेट के खिलाफ छेड़ी गई मुहिम में यह पांचवीं गिरफ्तारी है।
NIA ने प्रतिबंधित खालिस्तान समर्थक आतंकी संगठनों के मुखिया और सदस्यों के खिलाफ पंजाब, हरियाणा, दिल्ली और राजस्थान में 20 अगस्त 2022 को सूमोटो लेते हुए केस दर्ज किया था। NIA ने इससे पहले फरवरी 2023 में लक्की खोखर उर्फ ​​डेनिस को राजस्थान के श्रीगंगानगर से, 18 मई 2023 को मोगा के जस्सा सिंह को और 19 मई को मोगा के अमृतपाल सिंह उर्फ ​​अम्मी और फिरोजपुर के अमरीक सिंह को नई दिल्ली के इंदिरा गांधी इंटरनेशनल हवाई अड्डे से पकड़ा था।
खालिस्तान समर्थक मनप्रीत सिंह पीता फिलीपींस में रह रहा है जबकि अर्श सिंह डल्ला इस समय कनाडा में है। NIA के मोहाली स्पेशल कोर्ट ने कुछ समय पहले ही पादरी के कत्ल के आरोप में अर्श डल्ला को PO करार दिया था।
आतंकियों के लिए काम कर रहा गगनदीप 
NIA की जांच के अनुसार, गगनदीप सिंह विदेश में बैठे डल्ला और पीता के लिए काम कर रहा था। गगनदीप सिंह ने सीमा पार से हथियारों की तस्करी में आतंकियों की मदद की। इसके अलावा वह KTF के लिए चंदा इकट्‌ठा कर रहा था। इसके साथ-साथ वह जबरन वसूली का रैकेट भी चला रहा था।
NIA को इनपुट मिली है कि KTF की गतिविधियों को अंजाम देने के लिए डाला और पीता भारत में लगातार नए कैडरों की भर्ती कर रहे हैं। वे KFT के स्वयंभू प्रमुख हरजीत निज्जर के इशारे पर काम कर रहे हैं।
सरहद पार से हथियारों की तस्करी
KTF, खालिस्तान लिबरेशन फोर्स, बब्बर खालसा इंटरनेशनल, इंटरनेशनल सिख यूथ फेडरेशन, खालिस्तान टाइगर फोर्स आदि भारत भर में आतंक को बढ़ावा देने में लगे हुए हैं। उनकी गतिविधियों में बम विस्फोट, लक्षित हत्याओं आदि जैसे आतंकवादी कृत्यों को अंजाम देने के लिए अंतरराष्ट्रीय सीमाओं के पार आतंकवादी हार्डवेयर, जैसे हथियार, गोला-बारूद विस्फोटक, आईईडी आदि की तस्करी शामिल हैं।